Catherine Spaak

Katerina Spak (; 1945 m. balandžio 3 d. – 2022 m. balandžio 17 d.) – prancūzų aktorė ir dainininkė.

 Biografija 
 left |thumb|170px
Katerina Spak gimė Prancūzijoje, tačiau didžiąją savo karjeros dalį praleido Italijoje, kur išgarsėjo dar paauglystėje. Jos tėvas Charles buvo scenaristas, motina Claude Cleves aktorė, o sesuo Agnes – aktorė ir fotografė. 

Iki 18 metų ji jau buvo atlikusi vaidmenis 12 filmų, o 1964 m. pelnė svarbiausią Italijos kino apdovanojimą „David di Donatello“ už vaidmenį Damiano Damiani filme „Tuščia drobė“.

1963 m. Katerina pradėjo ir dainininkės karjerą, o kelios jos dainos tapo populiarios.

Per savo karjerą ji sukūrė daugiau kaip 80  vaidmenų kine ir televizijoje, įvairaus žanro filmuose: komedijose, trileriuose ir dramose. 

Be vaidybos, Katerina rašė straipsnius įvairiems žurnalams („Marie Claire“, „Amica“), vedė televizijos pokalbių šou, yra keleto Italijoje išleistų knygų autorė.

 Asmeninis gyvenimas 
Katerina buvo ištekėjusi 3 kartus:
 už aktoriaus Fabrizio Capucci (1963–1971), su kuriuo susilaukė dukters Debora Capucci
 aktorius Johnny Dorelli (1972–1979), sūnus Gabriele Dorelli
 Daniel Ray (1991–2010)
 Vladimiro Tuselli (2013–2022)

 Dalinė filmografija 
 1963 m. – „Tuščia drobė“ ..... Čičilija
 1963 m. – „Šiltas gyvenimas“ ..... Serža
 1963 m. – „Mergina iš Parmos“ ..... Dora
 1965 m. – „Šiandien, rytoj, poryt“ ..... Džovana
 1965 m. – „Made in Italy“ 
 1966 m. – „Neištikimybė itališkai“ ..... Marta
 1966 m. – „Brankaleonės armija“ ..... Matilda
 1969 m. – „Komplikuota mergina“ ..... Klaudija
 1969 m. – „Laisvamanė“ ..... Margarita / Mimi
 1969 m. – „Jeigu šiandien antradienis, vadinasi mes Belgijoje“
 1971 m. – „Katė su devyniomis uodegomis“ ..... Ana
 1972 m. – „Apgautasis“ ..... Niko duktė
 1972 m. – „Nusikaltimas yra nusikaltimas“ ..... Fransuaza
 1975 m. – „Rinkis sunkesnį kelią“ ..... Katerina
 1980 m. – „Aš ir Katerina“ ..... Klaudija
 1980 m. – „Nevykėlis bankininkas“ ..... Elena
 1980 m. – „Sekmadienio meilužiai“

 Apdovanojimai 
 Taormina filmų festivalis – „Golden Orange“ apdovanojimas (1962 m.)
 „David di Donatello“ – geriausia aktorė (1964 m.)
 „Ondas Awards“ – geriausia televizijos aktorė (1968 m.)

 Šaltiniai 

 Nuorodos 

 Oficiali svetainė 
 IMDb profilis

Kategorija:Prancūzijos aktoriai